BWYD, CYMRU RHAN 1 Rhagarweiniol Enwi, cymhwyso a chychwyn 1 Enw'r Rheoliadau hyn yw Rheoliadau Deunyddiau ac Eitemau Plastig mewn Cysylltiad â Bwyd (Cymru) 2006, ac maent yn gymwys o ran Cymru a deuant i rym ar 19 Tachwedd 2006. Dehongli 2 1 Yn y Rheoliadau hyn— ystyr “ansawdd technegol da” (“ good technical quality ”) yw ansawdd technegol da o ran y meini prawf purdeb; ystyr “awdurdod gorfodi” (“ enforcement authority ”) yw awdurdod sydd â'r cyfrifoldeb o dan reoliad 14 dros weithredu a gorfodi'r Rheoliadau hyn; mae i “BADGE” (“ BADGE ”) yr ystyr a roddir iddo yn Erthygl 1(1)(a) o Reoliad 1895/2005; mae i “BFDGE” (“ BFDGE ”) yr ystyr a roddir iddo yn Erthygl 1(1)(b) o Reoliad 1895/2005; mae “busnes” (“ business ”) i'w ddehongli yn unol ag adran 1(3) o'r Ddeddf; mae “bwyd” (“ food ”) i'w ddehongli yn unol ag adran 16(5) o'r Ddeddf; ystyr “Cyfarwyddeb 82/711” (“ Directive 82/711 ”) yw Cyfarwyddeb y Cyngor 82/711/EEC sy'n gosod y rheolau sylfaenol sy'n angenrheidiol ar gyfer profi ymfudiad cyfansoddion deunyddiau ac eitemau plastig y bwriedir iddynt ddod i gysylltiad â bwydydd, fel y'i diwygiwyd ddiwethaf gan Gyfarwyddeb y Comisiwn 97/48/EC ; ystyr “Cyfarwyddeb 85/572” (“ Council Directive 85/572 ”) Cyfarwyddeb y Cyngor 85/572/EEC sy'n gosod y rhestr o efelychwyr sydd i'w defnyddio ar gyfer profi ymfudiad cyfansoddion deunyddiau ac eitemau plastig y bwriedir iddynt ddod i gysylltiad â bwydydd ; ystyr “Cyfarwyddeb 88/388” (“ Directive 88/388 ”) yw Cyfarwyddeb y Cyngor 88/388/EEC ar gyd-ddynesiad cyfreithiau'r Aelod-wladwriaethau sy'n ymwneud â chyflasynnau i'w defnyddio mewn bwydydd ac â deunyddiau crai ar gyfer eu cynhyrchu ; ystyr “Cyfarwyddeb 89/107” (“ Directive 89/107 ”) yw Cyfarwyddeb y Cyngor 89/107/EEC ar gyd-ddynesiad cyfreithiau'r Aelod-wladwriaethau sy'n ymwneud ag ychwanegion yr awdurdodir eu defnyddio mewn bwydydd a fwriedir ar gyfer eu bwyta gan bobl ; ystyr “y Cyfarwyddebau Purdeb” (“ the Purity Directives ”) yw Cyfarwyddeb y Comisiwn 95/31/EC sy'n gosod meini prawf penodol mewn purdeb ar gyfer melysyddion i'w defnyddio mewn bwydydd , Cyfarwyddeb y Comisiwn 95/45/EC sy'n gosod meini prawf penodol mewn purdeb ar gyfer lliwiau i'w defnyddio mewn bwydydd a Chyfarwyddeb y Comisiwn 96/77/EC sy'n gosod meini prawf penodol mewn purdeb ar gyfer ychwanegion bwyd ac eithrio lliwiau neu felysyddion ; ystyr “deunydd neu eitem” (“ material or article ” ) yw deunydd neu eitem sy'n cwympo o fewn y diffiniad o deunyddiau ac eitemau yn Erthygl 1(2) o Reoliad 1895/2005; ystyr “deunydd neu eitem plastig” (“ plastic material or article ”) yw unrhyw beth a gynhwysir at ddibenion y Gyfarwyddeb ymhlith y deunyddiau a'r eitemau plastig hynny a rhannau ohonynt y mae'r Gyfarwyddeb yn gymwys iddynt; ystyr “y Ddeddf” (“ the Act ”) yw Deddf Diogelwch Bwyd 1990; ystyr “EFSA” (“ EFSA ”) yw Awdurdod Diogelu Bwyd Ewrop; ystyr “yn gallu” (“ capable ”) yw bod yn gallu yn ôl yr hyn a sefydlir o dan reoliad 11; mae “gwerthu” (“ sell ”) yn cynnwys cynnig neu ddangos rhywbeth i'w werthu neu fod yn meddiannu peth i'w werthu, a rhaid dehongli “gwerthiant” (“ sale ”) yn unol â hynny; ystyr “Gwladwriaeth AEE” (“ EEA State ”) yw Aelod-wladwriaeth (ac eithrio'r Deyrnas Unedig), Norwy, Gwlad yr Iâ a Liechtenstein; ystyr “y Gyfarwyddeb” (“ the Directive ”) yw Cyfarwyddeb y Comisiwn 2002/72/EC ” ynglŷn â deunyddiau ac eitemau plastig y bwriedir iddynt ddod i gysylltiad â bwydydd, fel y'i diwygiwyd ddiwethaf gan Gyfarwyddeb y Comisiwn 2004/19/EC a Chyfarwyddeb y Comisiwn 2005/79/EC ; ystyr “mewnforio” (“ import ”) yw mewnforio wrth gynnal busnes; ystyr “monomer” (“ monomer ”) yw unrhyw sylwedd a gynhwysir at ddibenion y Gyfarwyddeb ymhlith monomerau a sylweddau cychwynnol eraill; mae i “NOGE” (“ NOGE ”) yr ystyr a roddir iddo yn Erthygl 1(1)(c) o Reoliad 1895/2005; ystyr “Rheoliad 1895/2005” (“ Regulation 1895/2005 ”) yw Rheoliad y Comisiwn (EC) Rhif 1895/2005 ar gyfyngu ar ddefnyddio deilliadau epocsi penodol mewn ddeunyddiau ac eitemau y bwriedir iddynt ddod i gysylltiad â bwyd ; ystyr “Rheoliadau 1998” (“ the 1998 Regulations ”) yw Rheoliadau Deunyddiau ac Eitemau Plastig mewn Cysylltiad â Bwyd 1998 ; ystyr “Rheoliadau 2005” (“ the 2005 Regulations ”) yw Rheoliadau Deunyddiau ac Eitemau Plastig mewn Cysylltiad â Bwyd 2005 ; ystyr “swyddog awdurdodedig” (“ authorised officer ”), yw unrhyw berson boed yn swyddog i'r awdurdod gorfodi neu beidio, sydd wedi'i awdurdodi'n ysgrifenedig gan yr awdurdod hwnnw i weithredu mewn materion sy'n codi o dan y Rheoliadau hyn; ystyr “trin bwyd” (“ handling of food ”) yw defnyddio mewn cysylltiad â storio, paratoi, pecynnu, deunydd pacio, gwerthu neu weini bwyd; 2 At ddibenion y Rheoliadau hyn bernir bod cyflenwi unrhyw ddeunydd neu eitem ac eithrio drwy werthiant, wrth gynnal busnes, yn werthiant. 3 Mae i unrhyw ymadrodd arall a ddefnyddir yn y Rheoliadau hyn ac yn y Gyfarwyddeb, Cyfarwyddeb 82/711, Cyfarwyddeb 85/572 neu Reoliad 1895/2005 yr un ystyr yn y Rheoliadau hyn ag sydd iddo yn y Gyfarwyddeb honno neu'r Rheoliad hwnnw. 4 Ac eithrio yn Rhan 5 o Atodlen 3, mae unrhyw gyfeiriad at Atodiad â Rhif yn gyfeiriad at yr Atodiad hwnnw yn y Gyfarwyddeb. RHAN 2 Gofynion ar gyfer Deunyddiau ac Eitemau Cyfyngu ar ddefnyddio, gwerthu neu fewnforio deunyddiau ac eitemau plastig 3 1 Ni chaiff neb — a defnyddio ar gyfer trin bwyd wrth gynnal busnes; b gwerthu at ddibenion trin bwyd; neu c mewnforio o unrhyw fan ac eithrio Gwladwriaeth AEE at ddibenion trin bwyd, ddeunydd neu eitem plastig sy'n methu â bodloni'r safon ofynnol. 2 At ddibenion y rheoliad hwn mae deunydd neu eitem plastig yn methu â bodloni'r safon ofynnol— a os cafodd ei weithgynhyrchu gyda monomer gwaharddedig fel a ddisgrifir yn rheoliad 4(2) neu ychwanegyn gwaharddedig fel a ddisgrifir yn rheoliad 5(2); neu b os nad yw'n bodloni'r safonau gofynnol a osodir yn rheoliad 6, 7, 8, 9 neu 10. Cyfyngu ar ddefnyddio monomerau wrth weithgynhyrchu deunyddiau ac eitemau plastig 4 1 Yn ddarostyngedig i baragraffau (3), (4) a (5), ni chaiff neb ddefnyddio unrhyw fonomer gwaharddedig wrth weithgynhyrchu unrhyw deunydd neu eitem. 2 Monomer gwaharddedig yw unrhyw fonomer — a nad yw o ansawdd technegol da; b nad yw wedi ei ddynodi gan Rif PM/REF, Rhif CAS (os oes un) ac enw yng ngholofnau 1, 2 a 3 yn eu trefn o Adrannau A neu B o Atodiad II; ac c nas defnyddir yn unol ag unrhyw gyfyngiadau a manylebion ar gyfer y monomer hwnnw a osodir neu y cyfeirir ato yng ngholofn 4 o'r adrannau hynny. 3 Nid yw paragraff (1) yn gymwys i ddefnyddio monomer wrth weithgynhyrchu unrhyw — a caenenni arwyneb a geir o gynhyrchion resinaidd neu o gynhyrchion a bolymereiddwyd mewn ffurf hylifol, powdrog neu wasgaredig, gan gynnwys farneisiau, lacrau a phaentiau, ond heb fod yn gyfyngedig iddynt; b resinau epocsi; c adlynion a hyrwyddwyr adlyniad; neu ch inciau argraffu. 4 Rhaid peidio â chymryd bod paragraff (1) yn gwahardd gweithgynhyrchu unrhyw ddeunydd neu eitem plastig gydag unrhyw sylwedd, os yw'r sylwedd dan sylw yn gymysgedd sy'n cwympo o fewn paragraff 3(c) (sy'n ymwneud â chymysgeddau o sylweddau a awdurdodir) o Atodiad II a'i fod o ansawdd technegol da. 5 Mewn unrhyw achos am dramgwydd o dan y rheoliadau hyn pan honnir nad yw deunydd neu unrhyw eitem plastig yn cydymffurfio â pharagraff (1) oherwydd iddo gael ei weithgynhyrchu gydag unrhyw fonomer (p'un ai o ansawdd technegol da ai peidio) ac eithrio un a grybwyllir ym mharagraff (2)(b) y mae'n amddiffyniad i'r cyhuddedig brofi bod pob monomer o'r fath— a yn bresennol yn y deunydd plastig gorffenedig fel amhuredd, fel adwaith rhyngol neu fel cynnyrch dadelfeniad sy'n cwympo o fewn paragraff 3(a) o Atodiad II, neu b yn oligomer neu'n sylwedd macrofoleciwlar synthetig neu'n gymysgedd ohonynt sy'n cwympo o fewn paragraff 3(b) o'r Atodiad hwnnw, a'i fod o ansawdd technegol da. 6 Mae Atodlen 1 yn cael ei heffaith i ychwanegu at y rheoliad hwn. Cyfyngu ar ddefnyddio ychwanegion wrth weithgynhyrchu deunyddiau ac eitemau plastig 5 1 Yn ddarostyngedig i baragraff (3) ni chaiff neb defnyddio unrhyw ychwanegyn gwaharddedig wrth weithgynhyrchu unrhyw ddeunydd neu eitem plastig. 2 Ychwanegyn gwaharddedig yw — a unrhyw ychwanegyn a ddynodir â Rhif PM/REF (os oes un) ac enw yng ngholofn 1, 2 a 3 yn eu trefn o Adran A neu B o Atodiad III— i nad yw o ansawdd technegol da, neu ii nas defnyddir yn unol ag unrhyw gyfyngiadau a manylebion ar gyfer yr ychwanegyn hwnnw a osodir yn y cofnod cyfatebol yng ngholofn 4 o Adran A neu B o'r Atodiad hwnnw; neu b unrhyw ychwanegyn bwyd a awdurdodir gan Gyfarwyddeb 89/107 neu unrhyw gyflasyn a awdurdodir gan Gyfarwyddeb 88/388 sy'n ymfudo i fwyd — i mewn swmp y mae iddo swyddogaeth dechnolegol yn y cynnyrch bwyd terfynol, neu ii pan fo'r bwyd o fath ag y mae defnyddio ychwanegyn neu gyflasyn bwyd o'r fath ynddo yn y modd hwnnw wedi ei awdurdodi, mewn sympiau sy'n mynd dros ben y terfynau a osodir yng Nghyfarwyddeb 89/107 neu yng Nghyfarwyddeb 88/388 yn ôl y priodoldeb, neu yn Atodiad III, pa un bynnag sydd isaf. 3 Mewn unrhyw achos am dramgwydd o dan y Rheoliadau hyn pan honnir bod tramgwydd wedi ei gyflawni oherwydd gweithgynhyrchu deunydd neu eitem plastig gydag unrhyw ychwanegyn a ddynodir yn Adran A neu B o Atodiad III nad yw o ansawdd technegol da, mae'n amddiffyniad i'r cyhuddedig brofi bod pob ychwanegyn o'r fath yn bresennol yn y deunydd plastig gorffenedig fel amhuredd, fel adwaith rhyngol neu fel cynnyrch dadelfeniad. 4 Mae Atodlen 1 yn cael ei heffaith i ychwanegu at y rheoliad hwn. Y safon ofynnol i sicrhau nad oes ymfudiad cyfansoddion monomerau 6 1 Yn ddarostyngedig i baragraff (2), pan fo terfyn ymfudiad a fynegir mewn mg/kg wedi ei ddangos yng ngholofn 4 o'r adran berthnasol o Adran neu B o Atodiad II o ran unrhyw fonomer, mae unrhyw ddeunydd neu eitem plastig a weithgynhyrchwyd o'r monomer hwnnw yn bodloni'r safon ofynnol o dan y rheoliad hwn os nad yw'n gallu trosglwyddo cyfansoddion y monomer hwnnw i fwyd y gall y deunydd neu'r eitem plastig ddod i gysylltiad ag ef mewn sympiau sy'n mynd dros ben y terfyn priodol, ac at ddibenion y paragraff hwn y terfyn priodol yw — a nifer y miligramau a fynegir yng ngholofn 4 a ryddheir ymhob cilogram o fwyd yn achos unrhyw deunydd neu eitem plastig ac eithrio un a bennir yn is-baragraff (b); a b y chweched ran o nifer y miligramau a fynegir yng ngholofn 4 ym mhob decimedr sgwâr o arwynebedd y deunydd neu'r eitem plastig os yw'r deunydd neu'r eitem plastig yn cynnwys— i eitem sydd yn gynhwysydd neu sy'n gyffelybadwy â chynhwysydd neu y gellir ei lenwi, gyda chynhwysedd o lai na 500 o fililitrau neu fwy na 10 o litrau, neu ii dalen, ffilm neu ddeunydd neu eitem plastig arall nas gellir ei lenwi neu nad yw'n ymarferol amcangyfri'r berthynas rhwng arwynebedd y deunydd neu'r eitem dan sylw a swmp y bwyd sydd mewn cysylltiad â'r arwynebedd hwnnw. 2 Ni fernir bod deunydd neu eitem plastig a weithgynhyrchir o unrhyw fonomer y mynegir ar ei gyfer derfyn ymfudiad mewn mg/kg yng ngholofn 4 o Adran A neu B o Atodiad II yn gallu trosglwyddo cyfansoddion y monomer hwnnw i fwyd y gall y deunydd neu'r eitem plastig ddod i gysylltiad ag ef mewn sympiau sy'n mynd dros ben y terfyn priodol ym mharagraff (1) os mai'r unig fwyd y gall y deunydd neu'r eitem plastig hwnnw ddod i gysylltiad ag ef yw bwyd y mae rheoliad 9(3) yn gymwys iddo. Y safon ofynnol i sicrhau nad oes ymfudiad cyfansoddion ychwanegion 7 1 Yn ddarostyngedig i baragraff (2), pan fo terfyn ymfudiad a fynegir mewn mg/kg wedi ei ddangos yng ngholofn 4 o Adran a neu B o Atodiad III o ran unrhyw ychwanegyn, mae deunydd neu eitem plastig a weithgynhyrchwyd gan gynnwys yr ychwanegyn hwnnw yn bodloni'r safon ofynnol o dan y rheoliad hwn os nad yw'n gallu trosglwyddo cyfansoddion yr ychwanegyn hwnnw i fwyd y gall y deunydd neu'r eitem plastig ddod i gysylltiad ag ef mewn sympiau sy'n mynd dros ben y terfyn priodol, ac at ddibenion y paragraff hwn y terfyn priodol yw — a nifer y miligramau a ddangosir yng ngholofn 4 a ryddheir ymhob cilogram o fwyd yn achos unrhyw ddeunydd neu eitem plastig ac eithrio un a bennir yn is-baragraff (b); a b y chweched ran o nifer y miligramau a fynegir yng ngholofn 4 ym mhob decimedr sgwâr o arwynebedd y deunydd neu'r eitem plastig os yw'r deunydd neu'r eitem plastig yn cynnwys— i eitem sydd yn gynhwysydd neu sy'n gyffelybadwy â chynhwysydd neu y gellir ei lenwi, gyda chynhwysedd o lai na 500 o fililitrau neu fwy na 10 o litrau, neu ii dalen, ffilm neu ddeunydd neu eitem plastig arall nas gellir ei lenwi neu nad yw'n ymarferol amcangyfri'r berthynas rhwng arwynebedd y deunydd neu'r eitem dan sylw a swmp y bwyd sydd mewn cysylltiad â'r arwynebedd hwnnw. 2 Ni fernir bod deunydd neu eitem a weithgynhyrchir gan gynnwys ychwanegyn y mynegir ar ei gyfer derfyn ymfudiad mewn mg/kg yng ngholofn 4 o Ran 1 neu Ran 2 o Atodlen 2 yn gallu trosglwyddo cyfansoddion yr ychwanegyn hwnnw i fwyd y gall y deunydd neu'r eitem plastig ddod i gysylltiad ag ef mewn sympiau sy'n mynd dros ben y terfyn priodol ym mharagraff (1) os mai'r unig fwyd y gall y deunydd neu'r eitem plastig hwnnw ddod i gysylltiad ag ef yw bwyd y mae rheoliad 9(3) yn gymwys iddo. Y safon ofynnol ar gyfer cynhyrchion a geir drwy eplesu bacteriol 8 Mae cynnyrch a geir drwy eplesu bacteriol yn bodloni'r safon ofynnol o dan y rheoliad hwn os yw — a o ansawdd technegol da; b wedi ei ddynodi gan Rif PM/REF, Rhif CAS ac enw yng ngholofnau 1, 2 a 3 yn eu trefn o Atodiad IV; ac c yn cydymffurfio â'r cyfyngiadau a'r manylebion a osodir yng ngholofn 4 o'r Atodiad hwnnw. Y safonau gofynnol ar gyfer terfynau ymfudiad cyflawn 9 1 Yn ddarostyngedig i baragraff (3), mae deunydd neu eitem plastig yn bodloni'r safon ofynnol o dan y rheoliad hwn os nad yw'n gallu trosglwyddo ei gyfansoddion i fwyd y gall ddod i gysylltiad ag ef mewn sympiau sy'n mynd dros ben y terfyn priodol a bennir ym mharagraff (2). 2 a Yn achos unrhyw ddeunydd neu erthygl sy'n cynnwys — i erthygl sy'n gynhwysydd neu'n gymharol â chynhwysydd neu y gellir ei lenwi ac iddo gynhwysedd nad yw'n llai na 500 mililitr ac nad yw'n fwy na 10 litr, ii eitem y gellir ei lenwi a'i bod yn anymarferol yn ei achos i amcangyfrif arwynebedd yr wyneb mewn cysylltiad â bwyd, neu iii sy'n gap, yn gasged, yn gaead neu'n ddyfais gyffelyb ar gyfer selio, y terfyn priodol yw terfyn ymfudiad cyflawn o 60 o filigramau o gyfansoddion yn cael eu rhyddhau am bob cilogram o fwyd. b Yn achos unrhyw ddeunydd neu eitem plastig arall, y terfyn priodol yw terfyn ymfudiad cyflawn o 10 o filigramau ym mhob decimedr sgwâr o arwynebedd y deunydd neu'r eitem plastig. 3 At ddibenion y rheoliad hwn ni fernir bod deunydd neu eitem plastig yn methu â bodloni'r safon ofynnol o dan baragraff (1) os mai'r unig fwyd y gall y deunydd neu'r eitem ddod i gysylltiad ag ef yw bwyd— a sydd wedi ei bennu yn y tabl i Ran 4 o Atodlen 3; a b pan na fo “X” wedi ei gosod yn unman yn y grwp o golofnau dan y pennawd “Efelychwyr i'w defnyddio” gyferbyn â'r bwyd hwnnw. 4 Mewn unrhyw achos am dramgwydd o dan y Rheoliadau hyn pan honnir nad yw deunydd neu erthygl plastig yn cydymffurfio â'r rheoliad hwn, mae'r amddiffyniadau sydd ar gael ym mharagraff 6(2) a 7(2) o Atodlen 2 ar gael fel a bennir yn y paragraffau hynny. Y safon ofynnol i sicrhau nad oes ymfudiad aminau aromatig cynradd 10 1 Yn ddarostyngedig i baragraff (3), mae deunydd neu eitem a weithgynhyrchwyd gan ddefnyddio isocyaniadau neu liwyddion a baratowyd drwy diaso-gyplysu yn bodloni'r safon ofynnol o dan y rheoliad hwn os nad yw'n gallu trosglwyddo swmp canfyddadwy o aminau aromatig (a fynegir fel anilin), heb fod yn aminau aromatig cynradd a restrir yn y Gyfarwyddeb, i fwyd y gall y deunydd neu'r eitem plastig hwnnw ddod i gysylltiad ag ef. 2 Mae Rhan B o Atodlen V yn cael ei heffaith at ddibenion rhagnodi'r manylebion, ar gyfer eitemau penodol a restrir yn Adran A neu B o Atodiad II, Adran A neu B o Atodiad III, neu Atodiad IV, ar gyfer yr eitemau hynny y cyfeirir atynt yng ngholofn 4 o'r Atodiad neu'r Adran o'r Atodiad y cyfeirir ati. 3 Ystyr swmp canfyddadwy ym mharagraff (1) yw swmp y gellir ei benderfynu drwy ddull dadansoddol sy'n gallu cyflawni terfyn canfyddiad o o leiaf 0.02 miligram y cilogram o fwyd neu efelychwr bwyd (gan gynnwys goddefiant dadansoddol). Dull o brofi gallu deunyddiau neu eitemau plastig i drosglwyddo cyfansoddion, a dulliau dadansoddi 11 1 Caiff deunydd neu eitem plastig ei drin fel petai'n gallu trosglwyddo cyfansoddion i fwyd y gall ddod i gysylltiad ag ef i'r graddau bod gallu o'r fath yn cael ei sefydlu — a mewn unrhyw achos ac eithrio un y mae is-baragraff (b) yn gymwys iddo, ac yn ddarostyngedig i Erthygl 8.4 o'r Gyfarwyddeb (y gellir ei chymhwyso pan gydymffurfir â'r amodau a ddatgenir o'i mewn), gan y dulliau gwirio a bennir yn Atodlen 2 (gan gynnwys y goddefiannau dadansoddol y cyfeirir atynt ym mharagraff 8 o'r Atodlen honno) ac Atodlen 3; b mewn unrhyw achos pan fo gofyn sefydlu i ba raddau y mae finyl clorid, fel y'i dynodir yn Adran A o Atodiad II, yn gallu gwneud y fath drosglwyddiad, drwy'r dull y cyfeirir ato yn rheoliad 7(2) o Reoliadau 2005. 2 Yn Atodlenni 2 a 3, mae cyfeiriadau at ymfudiad neu ryddhad sylweddau i'w dehongli fel cyfeiriadau at drosglwyddo cyfansoddion i'r efelychwr sy'n cynrychioli'r bwyd neu, yn ôl y digwydd, i fwyd y gall ddod i gysylltiad ag ef. 3 Mae ymfudiad penodol cyfansoddyn o ddeunydd neu eitem plastig i gael ei benderfynu pan fo hynny'n gymwys yn y dull a bennir yn yr is-baragraff perthnasol o baragraff 8 o Atodiad II. 4 Mae swmp cyfansoddyn mewn deunydd neu eitem plastig i gael ei benderfynu pan fo hynny'n gymwys yn y dull a bennir yn yr is-baragraff perthnasol o baragraff 8 o Atodiad II sy'n ymwneud â'r term “QM(T)”, “QMA” neu “QMA(T)” yn ôl y digwydd. Labelu 12 1 Ar gamau marchnata ac eithrio'r cam manwerthu rhaid i berson sydd â deunydd neu eitem plastig yn ei feddiant sicrhau fod datganiad ysgrifenedig yn mynd gyda'r deunydd neu'r eitem plastig — a sydd yn cwrdd â gofynion Erthygl 16(1) o Rheoliad (EC) Rhif 1935/2004 Senedd Ewrop a'r Cyngor ; a b sydd yn darparu, o ran sylweddau sy'n ddarostyngedig i gyfyngiad ar sympiau yn ymfudo i fwyd, gwybodaeth a geir o ddata arbrofol neu o gyfrifiadau damcaniaethol sy'n ymwneud â — i lefelau ymfudiad sy'n benodol i'r sylweddau hynny; ii lle bo hynny'n briodol, meini prawf purdeb yn unol â'r Cyfarwyddebau purdeb. 2 Wrth sefydlu pa fathau o fwyd y caiff deunydd neu eitem ddod i gysylltiad â hwy, rhaid cymryd, hyd oni phrofir i'r gwrthwyneb, at ddibenion y Rheoliadau hyn, os dangosir manylion o ran y deunydd neu'r eitem hwnnw yn unol â pharagraff (1)(a), bod y manylion hynny yn gywir, ac onid yw'r manylion yn mynegi hynny, nad oes unrhyw gyfyngiadau ar yr amodau a fwriedir parthed y cysylltiad hwnnw. Darpariaethau yn ymwneud â defnyddio deilliadau epocsi penodol (BADGE, BFDGE a NOGE) 13 1 Yn y rheoliad hwn — a mae unrhyw gyfeiriad at Erthygl â Rhif yn gyfeiriad at yr Erthygl honno yn Rheoliad 1895/2005; b mae paragraffau (2) i (5) yn ddarostyngedig i Erthygl 1(3) (eithriad yn ymwneud â chynwysyddion storio a phiblinellau penodol); c at ddibenion Erthygl 6(4) yr awdurdod cymwys yw'r awdurdod a ddynodir yn rheoliad 14. 2 Yn ddarostyngedig i Erthygl 6(1), (2) (darpariaethau trosiannol) a (4) ( gofynion labelu), ni chaiff neb — a Gweithgynhyrchu, b defnyddio ar gyfer trin bwyd wrth gynnal busnes, c gwerthu at ddibenion trin bwyd, neu ch gwerthu at ddibenion trin bwyd unrhyw ddeunydd neu eitem yn groes i Erthygl 3 neu Erthygl 4 (gwaharddiadau yn ymwneud â BFDGE a NOGE yn eu trefn). 3 Ni chaiff neb weithgynhyrchu unrhyw ddeunydd neu eitem mewn modd sy'n groes i ofynion Erthygl 2 (rheolaethau ar ymfudiad BADGE o ddeunyddiau ac eitemau). 4 Yn ddarostyngedig i Erthygl 6(1), ni chaiff neb— a defnyddio ar gyfer trin bwyd wrth gynnal busnes, b gwerthu at ddibenion trin bwyd, neu c mewnforio at ddibenion trin bwyd unrhyw ddeunydd neu eitem sydd wedi cael ei weithgynhyrchu mewn modd sy'n groes i ofynion Erthygl 2. 5 Yn ddarostyngedig i Erthygl 6(3) (darpariaethau trosiannol yn ymwneud â deunyddiau ac eitemau y daethpwyd â hwy i gysylltiad â bwyd cyn 1 Ionawr 2007), ni chaiff neb fynd yn groes i na methu â chydymffurfio â gofynion Erthygl 5 (rhwymedigaeth ynghylch darparu datganiad ysgrifenedig wrth farchnata deunyddiau neu eitemau sy'n cynnwys BADGE neu ddeilliadau ohono). 6 Ni chaiff neb fethu â chydymffurfio â chais a wneir o dan Erthygl 6(4) (gofyniad i ddatgelu'r dyddiad llenwi i'r awdurdod cymwys). RHAN 3 Gweithredu a Gorfodi Gorfodi 14 Rhaid i bob awdurdod bwyd yn ei ardal a phob awdurdod iechyd porthladd yn ei ranbarth weithredu a gorfodi — a darpariaethau Rheoliad 1895/2005 a grybwyllir yn rheoliad 13, a b y rheoliadau hyn. Tramgwyddau a Chosbau 15 1 Bydd unrhyw berson — a sydd yn mynd yn groes i neu'n methu â chydymffurfio â rheoliad 3(1), 4(1), 5(1), 12(1) neu 13(2) i (5); b sydd yn fwriadol yn rhwystro unrhyw berson sy'n gweithredu i roi Rheoliad 1895/2005 neu'r Rheoliadau hyn ar waith; c sydd yn mynd yn groes i reoliad 13(6) neu 17(3) neu, heb esgus rhesymol, yn methu mewn modd arall â rhoi i unrhyw berson sy'n gweithredu i roi Rheoliad 1895/2005 neu'r Rheoliadau hyn ar waith unrhyw gymorth neu wybodaeth y mae'n rhesymol i'r person hwnnw ofyn amdano; neu ch sydd wrth honni cydymffurfio ag unrhyw ofyniad a grybwyllir yn is-baragraff (c), yn fwriadol neu'n ddi-hid yn rhoi gwybodaeth sy'n anwir neu'n gamarweiniol mewn unrhyw fanylyn perthnasol, yn euog o dramgwydd. 2 Mae person a gollfernir am dramgwydd o dan y Rheoliadau hyn yn agored— a yn achos tramgwydd o dan baragraff (1)(a) — i o'i gollfarnu ar dditiad i gyfnod mewn carchar nad yw'n hwy na dwy flynedd neu i ddirwy, neu i'r ddau; ii o'i gollfarnu'n ddiannod i gyfnod mewn carchar nad yw'n hwy na chwe mis, neu i ddirwy nad yw'n fwy na'r uchafswm statudol, neu i'r ddau; b yn achos unrhyw dramgwydd arall o dan y Rheoliadau hyn i gyfnod o garchar nad yw'n hwy na thri mis neu i ddirwy nad yw'n fwy na lefel pump ar y raddfa safonol neu'r ddau. 3 Nid oes dim ym mharagraff (1)(b) i'w ddehongli fel gofyniad i unrhyw berson ateb unrhyw gwestiwn na rhoi unrhyw wybodaeth a allai daflu bai arno petai'n gwneud hynny. 4 Os profir bod tramgwydd o dan y Rheoliadau hyn a gyflawnwyd gan gorff corfforaethol neu bartneriaeth Albanaidd wedi'i gyflawni gyda chydsyniad neu ymoddefiad unrhyw un o'r canlynol, neu os gellir priodoli'r tramgwydd hwnnw i unrhyw esgeulustod ar ran unrhyw un o'r canlynol — a unrhyw gyfarwyddwr, rheolwr, ysgrifennydd neu swyddog cyffelyb arall o'r corff corfforaethol neu unrhyw bartner o'r bartneriaeth Albanaidd, neu b unrhyw berson sy'n honni ei fod yn gweithredu yn rhinwedd unrhyw swyddogaeth o'r fath, bernir bod y person hwnnw yn ogystal â'r corff corfforaethol neu, yn ôl y digwydd, y bartneriaeth Albanaidd, yn euog o'r tramgwydd hwnnw ac yn agored i achos gael ei ddwyn yn ei erbyn ac i'r gosb a all ddilyn. 5 Nid oes erlyniad am dramgwydd o dan y Rheoliadau hyn i gael ei ddwyn wedi i dair blynedd ddod i ben ers pan gyflawnwyd y tramgwydd neu wedi i flwyddyn fynd heibio ers i'r erlynydd ei ddarganfod, p'un bynnag yw'r cyfnod byrraf. 6 Pan fo tramgwydd o dan y Rheoliadau hyn yn cael ei gyflawni gan unrhyw berson oherwydd gweithred neu ddiffyg gweithred rhyw berson arall, bydd y person arall hwnnw yn euog o'r tramgwydd; a chaniateir i berson gael ei gyhuddo a'i gollfarnu o'r tramgwydd p'un a ddygir achos yn erbyn y person a grybwyllwyd gyntaf uchod ai peidio. Amddiffyniadau cyffredinol 16 1 Mewn unrhyw achos am dramgwydd o dan y Rheoliadau hyn, mae'n amddiffyniad, yn ddarostyngedig i baragraff (5), i'r sawl a gyhuddir brofi ei fod wedi cymryd pob rhagofal rhesymol ac wedi arfer pob diwydrwydd dyladwy i osgoi bod y tramgwydd yn cael ei gyflawni boed gan y sawl a gyhuddir neu gan berson sydd o dan ei reolaeth. 2 Heb leihau cyffredinedd paragraff (1), cymerir bod person a gyhuddir o dramgwydd o dan y Rheoliadau hyn — a na pharatôdd y deunydd neu'r eitem plastig neu, yn ôl y digwydd, y deunydd neu'r eitem yr honnir bod y tramgwydd wedi cael ei gyflawni ynglŷn ag ef; ac b nas mewnforiodd i'r Deyrnas Unedig, wedi sefydlu'r amddiffyniad a ddarperir gan baragraff (1) os yw yn bodloni gofynion paragraff (3) a (4). 3 Mae person yn bodloni gofynion y paragraff hwn os yw'n profi — a i'r tramgwydd gael ei gyflawni oherwydd gweithred neu ddiffyg gweithred rhyw berson arall nad oedd o dan ei reolaeth, neu oherwydd iddo ddibynnu ar wybodaeth a roddwyd gan berson o'r fath; b naill ai — i iddo wneud yr holl wiriadau ar y deunydd neu'r eitem plastig neu ar y deunydd neu'r eitem dan sylw ag a oedd yn rhesymol yng nghyflawnder yr amgylchiadau, neu ii ei bod yn rhesymol yng nghyflawnder yr amgylchiadau iddo ddibynnu ar wiriadau a wnaed gan y person a roddodd yr wybodaeth iddo gyda'r deunydd neu'r eitem plastig neu gyda'r deunydd neu'r eitem dan sylw; ac c nad oedd yn gwybod ac nad oedd ganddo reswm i amau ar yr adeg y cyflawnwyd y tramgwydd y byddai ei weithred neu ei ddiffyg gweithred yn dramgwydd o dan y Rheoliadau hyn. 4 Mae person yn bodloni gofynion y paragraff hwn os mai gwerthu yw'r tramgwydd ac os yw'n profi — a i'r tramgwydd gael ei gyflawni oherwydd gweithred neu ddiffyg gweithred rhyw berson arall nad oedd o dan ei reolaeth, neu oherwydd iddo'n rhesymol ddibynnu ar wybodaeth a roddwyd gan berson o'r fath; b nad oedd y gwerthiant sy'n ffurfio'r tramgwydd yn werthiant o dan ei enw neu ei farc; ac c nad oedd yn gwybod ac na ellid yn rhesymol fod wedi disgwyl iddo wybod ar yr adeg y cyflawnwyd y tramgwydd y byddai ei weithred neu ei ddiffyg gweithred yn dramgwydd o dan y Rheoliadau hyn. 5 Os yw'r amddiffyniad sy'n cael ei ddarparu gan y rheoliad hwn (1) mewn unrhyw achos yn cynnwys honni bod y tramgwydd wedi'i gyflawni oherwydd gweithred neu ddiffyg gweithredu person arall, neu ddibyniad ar wybodaeth a ddarparwyd gan berson arall, ni fydd gan y sawl a gyhuddir, heb ganiatâd y llys, hawl i ddibynnu ar yr amddiffyniad hwnnw, oni bai bod y sawl a gyhuddir — a o leiaf saith niwrnod clir cyn y gwrandawiad; a b pan fo wedi ymddangos gerbron y llys eisoes mewn cysylltiad â'r tramgwydd honedig, o fewn mis i'w ymddangosiad cyntaf, wedi cyflwyno hysbysiad ysgrifenedig i'r erlynydd sy'n rhoi iddo'r fath wybodaeth ag sydd yn ei feddiant sy'n dynodi neu'n cynorthwyo i ddynodi'r person arall hwnnw. Amddiffyniad trosiannol o ran gasgedi PVC sy'n cynnwys olew ffa soia wedi'i epocsideiddio 17 1 Mewn unrhyw achos am dramgwydd o dan reoliad 3 ynghylch gwerthu jar wydr— a sy'n cynnwys i fformiwla babanod neu fformiwla ddilynol fel y'u diffinnir gan Gyfarwyddeb y Comisiwn 91/321/EC , neu ii bwydydd wedi'u seilio ar rawn ac wedi'u prosesu neu bwydydd babi ar gyfer babanod a phlant bach fel y'u diffinnir gan Gyfarwyddeb y Comisiwn 96/5/EC , a b y selir ei chaead drwy gyfrwng gasged PVC sy'n cynnwys olew ffa soia wedi'i epocsideiddio ac iddo'r Rhif PM/REF 88640 yn Adran A o Atodiad III, mae'n amddiffyniad i brofi'r materion a nodir ym mharagraff (2) 2 Y materion i'w profi yw'r canlynol — a llanwyd a seliwyd y jar wydr cyn 19 Tachwedd 2006; b yr oedd dyddiad llenwi neu ddangosiad mewn cod o'r dyddiad hwnnw yn bresennol ar y jar neu ar ei chaead adeg y gwerthu; ac c yr oedd y labelu neu'r marcio â'r manylion a grybwyllir yn is-baragraff (c) adeg y gwerthu yn cydymffurfio â'r gofynion sy'n ymwneud â hirbarhad yn Erthygl 2.1(a) o Gyfarwyddeb 2000/13/EC Senedd Ewrop a'r Cyngor . 3 Ni chaiff neb, heb esgus rhesymol, fethu â chydymffurfio â gofyniad a wnaed gan yr awdurdod gorfodi i ddatgelu'r dyddiad a arwyddoceir gan y dangosiad mewn cod a grybwyllir ym mharagraff (2)(c). Darpariaethau trosiannol ac arbedion eraill 18 1 Er gwaethaf y dirymiadau a wneir yn rheoliad 24, o ran unrhyw ddeunydd neu erthygl plastig a ddisgrifir isod, mae'r amddiffyniadau canlynol yn gymwys o ran tramgwyddau o dan y Rheoliadau hyn yn yr un modd ag y maent yn gymwys i dramgwyddau o dan y darpariaethau cyfatebol yn y Rheoliadau hynny — a eitem neu ddeunydd plastig a weithgynhyrchwyd cyn 1 Gorffennaf 1998, yr amddiffyniad yn rheoliad 3(3) o Reoliadau 1998; b eitem neu ddeunydd plastig a weithgynhyrchwyd yn neu a fewnforiwyd i'r Gymuned Ewropeaidd cyn 1 Ionawr 2003, yr amddiffyniad yn rheol 10(15) o Reoliadau 1998; c eitem neu ddeunydd plastig a roddwyd i gylchredeg yn rhydd yn y Gymuned Ewropeaidd cyn 30 Tachwedd 2002, yr amddiffyniad yn rheoliad 10(16) o Reoliadau 1998; ch eitem neu ddeunydd plastig a weithgynhyrchwyd yn neu a fewnforiwyd i'r Gymuned Ewropeaidd cyn 1 Mawrth 2004, yr amddiffyniad yn rheol 10(21)(a) o Reoliadau 1998; d eitem neu ddeunydd plastig a weithgynhyrchwyd yn neu a fewnforiwyd i'r Gymuned Ewropeaidd cyn 1 Mawrth 2003, yr amddiffyniad yn rheol 10(21)(b) o Reoliadau 1998; dd eitem neu ddeunydd plastig sy'n cynnwys azodicarbonamide ac a dducpwyd i gysylltiad â bwyd cyn 2 Awst 2005, yr amddiffyniad yn rheoliad 10(23) o Reoliadau 1998; neu e eitem neu ddeunydd plastig a weithgynhyrchwyd yn neu a fewnforiwyd i'r Gymuned Ewropeaidd cyn 1 Mawrth 2006, yr amddiffyniad yn rheol 10(25) o Reoliadau 1998. 2 Mewn unrhyw achos am dramgwydd o dan y Rheoliadau hyn heblaw am dramgwydd a grybwyllir yn rheoliad 17(1), mae'n amddiffyniad i brofi— a bod y weithred sy'n destun y tramgwydd honedig wedi'i chyflawni mewn perthynas â deunydd neu eitem plastig a weithgynhyrchwyd neu a fewnforiwyd i'r Gymuned Ewropeaidd cyn 19 Tachwedd 2007; a b na fyddai'r mater sy'n destun y tramgwydd honedig yn dramgwydd fel arall o dan y Rheoliadau hyn os nad oedd y diwygiadau i'r Gyfarwyddeb a wnaed gan Gyfarwyddeb y Comisiwn 2005/79/EC wedi'u gweithredu yng Nghymru pan ddigwyddodd y mater. Gweithdrefnau pan fo sampl i gael ei ddadansoddi 19 1 Pan fo swyddog awdurdodedig wedi caffael sampl o dan adran 29 o'r Ddeddf a phan yw o'r farn y dylid ei dadansoddi rhaid iddo rannu'r sampl yn dair rhan. 2 Os yw'r sampl yn cynnwys cynhwysyddion wedi eu selio ac y byddai eu hagor, ym marn y swyddog awdurdodedig, yn llesteirio dadansoddiad priodol, rhaid i'r swyddog awdurdodedig rannu'r sampl yn rhannau drwy roi'r cynhwysyddion mewn tair lot, a chaiff pob lot ei drin fel rhan. 3 Rhaid i'r swyddog awdurdodedig— a os oes angen roi pob rhan mewn cynhwysydd addas a'i selio; b marcio pob rhan neu bob cynhwysydd; c cyn gynted ag y bo'n rhesymol ymarferol gwneud hynny, rhoi un rhan i'r perchennog a'i hysbysu yn ysgrifenedig y bydd y sampl yn cael ei dadansoddi; ch cyflwyno un rhan i gael ei dadansoddi yn unol ag adran 30 o'r Ddeddf; a d cadw un rhan i'w gyflwyno yn y dyfodol o dan reoliad 19. Ail ddadansoddiad gan Fferyllydd y Llywodraeth 20 1 Pan fo sampl wedi cael ei gadw o dan reoliad 19 ac — a bod bwriad i gychwyn achos neu bod achos wedi ei gychwyn yn erbyn person am dramgwydd o dan y Rheoliadau hyn; a b bod yr erlyniad yn bwriadu rhoi canlyniad y dadansoddiad a grybwyllir uchod fel tystiolaeth, mae paragraffau (2) i (7) yn gymwys. 2 O ran y swyddog awdurdodedig— a caiff o'i wirfodd ei hun; b rhaid iddo os gofyn yr erlynydd (a bod hwnnw'n berson heblaw'r swyddog awdurdodedig) iddo; c rhaid iddo os gorchmyn y llys hynny; neu ch rhaid iddo (yn ddarostyngedig i baragraff (6)) os gofyn y diffynnydd iddo, anfon y rhan sydd wedi ei gadw o'r sampl i Fferyllydd y Llywodraeth i gael ei ddadansoddi. 3 Rhaid i Fferyllydd y Llywodraeth ddadansoddi'r rhan a anfonir iddo o dan baragraff (2) ac anfon tystysgrif dadansoddiad i'r swyddog awdurdodedig. 4 Caiff unrhyw dystysgrif o'r canlyniad i'r profion sy'n cael ei throsglwyddo gan Fferyllydd y Llywodraeth o dan y rheoliad hwn ei llofnodi ganddo ef neu ar ei ran, ond gall y profion gael eu gwneud gan unrhyw berson sydd o dan gyfarwyddyd y person sy'n llofnodi'r dystysgrif. 5 Rhaid i'r swyddog awdurdodedig roi copi o dystysgrif dadansoddiad Fferyllydd y Llywodraeth i'r erlynydd (os yw hwnnw'n berson heblaw'r swyddog awdurdodedig) ac i'r diffynnydd ar unwaith pan dderbynio hi. 6 Pan wneir cais o dan baragraff (2)(ch) caiff y swyddog awdurdodedig roi hysbysiad ysgrifenedig i'r diffynnydd yn gofyn iddo dalu ffi a bennir yn yr hysbysiad i adennill rhai o ffioedd Fferyllydd y Llywodraeth, neu'r cyfan ohonynt, am wneud y swyddogaethau o dan baragraff (3), ac yn niffyg cytundeb gan y diffynnydd i dalu'r ffi a bennir yn yr hysbysiad caiff y swyddog awdurdodedig wrthod cydymffurfio â'r gofyniad. 7 Yn y rheoliad hwn mae “diffynnydd” yn cynnwys darpar ddiffynnydd. RHAN 4 Cais am Awdurdodiad Cais i gynnwys ychwanegyn yn rhestr y Gymuned o ychwanegion awdurdodedig 21 1 Mae'r rheoliad hwn yn gymwys pan fo person yn dymuno gwneud cais i gael cynnwys ychwanegyn cymwys yn rhestr y Gymuned y cyfeirir ati yn Erthygl 4 o'r Gyfarwyddeb. 2 Rhaid i'r cais y cyfeirir ato ym mharagraff (1), gyda data sy'n ei gefnogi, gael ei wneud i EFSA cyn 1 Ionawr 2007. 3 Os bydd EFSA, yn ystod archwiliad o'r data y cyfeirir atynt ym mharagraff (2), yn galw am wybodaeth atodol, gellir parhau i ddefnyddio'r ychwanegyn cymwys, os caniateir ei ddefnyddio fel arall dan gyfraith Cymru a Lloegr, hyd nes bydd EFSA wedi dyroddi barn, cyhyd â bod yr wybodaeth atodol wedi cael ei chyflwyno o fewn y terfynau amser a bennir gan EFSA. 4 At ddibenion y rheoliad hwn, ychwanegyn cymwys yw un y caniateir ei ddefnyddio mewn mwy nag un Aelod-wladwriaeth cyn 1 Ionawr 2007. RHAN 5 Cyffredinol ac Atodol Cymhwyso darpariaethau'r Ddeddf 22 Mae'r darpariaethau a ganlyn o'r Ddeddf yn gymwys at ddibenion y Rheoliadau hyn yn yr un modd ag y maent yn gymwys at ddibenion y Ddeddf — a adran 3 (rhagdybiaeth bod bwyd wedi'i fwriadu ar gyfer ei fwyta gan bobl); b adran 30(8) (ynghylch tystiolaeth ddogfennol); c adran 44 (amddiffyn swyddogion sy'n ymddwyn yn ddidwyll). Diwygiad i Reoliadau Diogelwch Bwyd (Samplu a Chymwysterau) 1990 23 Yn Rheoliadau Diogelwch Bwyd (Samplu a Chymwysterau) 1990 , yn Atodlen 1 (darpariaethau nad yw'r Rheoliadau hynny yn gymwys iddynt) yn lle enw a chyfeirnod Rheoliadau 1998 rhodder enw a chyfeirnod y Rheoliadau hyn. Diwygiadau i Reoliadau Deunyddiau ac Eitemau mewn Cysylltiad â Bwyd (Cymru) 2005 24 1 Diwygir Rheoliadau 2005 yn unol â pharagraffau (2) i (6). 2 Yn rheoliad 2(1) — a ar ôl y diffiniad o “Cyfarwyddeb 93/10/EEC ” rhodder y diffiniad a ganlyn— ystyr “Cyfarwyddeb 2002/72/EC ” (“ Directive 2002/72/EC ”) yw Cyfarwyddeb y Comisiwn 2002/72/EC sy'n ymwneud â deunyddiau ac eitemau plastig y bwriedir iddynt ddod i gysylltiad â deunyddiau bwyd , fel y'i diwygiwyd diwethaf gan Gyfarwyddeb y Comisiwn 2005/79/EC ; b mewnosoder y diffiniad canlynol yn y man priodol yn nhrefn yr wyddor — ystyr “Rheoliadau 2006” (“ the 2006 Regulations ”) yw Rheoliadau Deunyddiau ac Eitemau Plastig mewn Cysylltiad â Bwyd (Cymru) 2006 . 3 Yn rheoliad 8— a ar ddechrau paragraff (2) ychwaneger yr ymadrodd “Ac eithrio paragraff (4),”: b yn lle paragraff (4) rhodder y paragraff canlynol— 4 Ni chaiff neb weithgynhyrchu unrhyw gaenen i'w rhoi ar ffilm y cyfeirir ati ym mharagraff (3)(b) gan ddefnyddio unrhyw sylwedd neu grŵp o sylweddau ac eithrio'r rhai a restrir yn Atodiadau II, III neu IV i Gyfarwyddeb 2002/72/EC a heblaw yn unol â'r gofynion, y cyfyngiadau a manylebau priodol a geir yn yr Atodiadau hynny ac yn Rheoliadau 2006. . 4 Yn rheoliad 9— a ym mharagraff (3), yn lle'r ymadrodd “yn Rhan I o Atodlen 1 i Reoliadau 1998” rhodder “yn Adran A neu B o Atodiad II i Gyfarwyddeb 2002/72/EC”. b yn is-baragraff (b) o baragraff (3), yn lle'r ymadrodd “o'r Rhan honno fel y'i darllenir gyda Rhan II o'r Atodlen honno.” rhodder “o'r Adrannau hynny fel y'u darllenir gyda'r rhagarweiniad cyffredinol i'r Atodiad hwnnw.”. c ym mharagraff (5), yn lle'r ymadrodd “Atodlenni 3 a 4 rhodder “Atodlenni 2 a 3”. Dirymiadau 25 Dirymir y Rheoliadau a ganlyn neu rannau ohonynt — a Rheoliadau 1998 i'r graddau y maent yn gymwys o ran Cymru; b Rheoliadau Deunyddiau ac Eitemau Plastig mewn Cysylltiad â Bwyd (Diwygio) (Cymru) 2000 ; c Rheoliadau Deunyddiau ac Eitemau Plastig mewn Cysylltiad â Bwyd (Diwygio) (Cymru) 2002 ; ch Rheoliadau Deunyddiau ac Eitemau Plastig mewn Cysylltiad â Bwyd (Diwygio) (Cymru) (Rhif 2) 2002 ; d Rheoliadau Deunyddiau ac Eitemau Plastig mewn Cysylltiad â Bwyd (Diwygio) (Cymru) 2004 ; dd Rheoliadau Deunyddiau ac Eitemau Plastig mewn Cysylltiad â Bwyd (Diwygio) (Cymru) 2005 ; e rheoliad 15 o Reoliadau 2005. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 14 Tachwedd 2006